# data[].attributes.body
Bateria Mc. Quarrie

- denumită bateria de rapiditate perceptivă

- nu depinde de inteligența generală și nici de cunoștințele mecanice ale subiectului

- vizează îndemânarea subiectului, rapiditatea mișcărilor, gândirea tehnică, capacitatea de reprezentare bi și tridimensională

- formată din 7 subteste:

1. Proba TRASAJ: un fel de labirint, subiectul trebuie să treacă cu creionul prin despărțiturile dintre căsuțele labirintului, fără să ridice ochii după hârtie, timp de 1 minut.

2. Proba de PUNCTARE UȘOARĂ (TAPPING): constă în niște cerculețe goale, sarcina subiectului este să facă cât mai repede câte 3 puncte în fiecare cerculeț. Vizează rapiditatea, precizia mișcării, viteza de reacție. Timp: 1 minut.

3. Proba de PUNCTARE: constă în șiruri de cercuri mai mici și mai distanțate, sarcina fiind să introducă un punct în fiecare, cât mai repede. Măsoară rapiditatea și precizia unor mișcări sacadate. Timp: 1 minut.

4. Proba REPRODUCERE: constă în niște figuri geometrice formate din linii frânte pe care subiectul trebuie să le reproducă cât mai repede în spațiul alăturat.  Măsoară viteza și precizia mișcării, capacitatea de reprezentare și percepția unei figuri.

Timp: 1 minut.

5. Proba LOCALIZARE: este un pătrat în care sunt înscrise niște șiruri de litere, iar alături se dau niște pătrate mai mici, care conțin niște puncte. Subiectul trebuie să spună pentru fiecare punct ce literă îi corespunde din pătratul mare, în funcție de poziția literelor din pătratul mare. Măsoară capacitatea de a estima diferențele și de a stabili repere în câmpul perceptiv.

Timp: 1 minut.

6. Proba CĂRĂMIZII: se prezintă subiectului niște cărămizi formate din niște cărămizi mai mici. Subiectul trebuie să spună câte din cărămizile mari cu câte din cărămizile mici se ating. Măsoară reprezentarea tridimensională a obiectelor.

Timp: 1 minut.

7. Proba LABIRINT: constă în 4 labirinturi; linii curbe întretăiate, sarcina subiectului este să găsească de unde începe și unde se termină fiecare, fără a urmări cu creionul. Măsoară concentrarea atenției.

Timp: 1 minut.

# data[].attributes.body
PROBA RYBAKOFF (CROITOREASA)

-        Obiectiv: percepție spațială în plan bidimensional, intrând frecvent în componența probelor pentru aptitudini tehnice și de ordin mecanic

-        Construcție: 24 figuri geometrice plane, indicate frecvent ca fiind bucăți de pânză de formă neregulată, din fiecare putându-se alcătui un pătrat dacă se face o singură tăietură și se aranjează potrivit cele 2 bucăți rezultate

-        Sarcina subiectului: de a realiza o singură tăietură în figura neregulată, astfel încât prin translația celor 2 figuri să se alcătuiască un pătrat perfect conturat. Se poate aplica fie prin trasarea efectivă a tăieturii, fie prin trasare mentală.

-        Durata: standard 13 minute, liberă- până la încheierea probei.

# data[].attributes.body
CUBURILE YERKES

- Obiectiv: reprezentarea spațială aplicată la forme tridimensionale (este reprezentare pentru că subiectul trebuie să numere și ceea ce nu se relevă perceptiv, ci doar prin reprezentare)

Proba standard (originală):

-        Construcție: conține 5 figuri exemplu și 15 figuri test, fiecare constând din construcții paralelipipedice de cuburi din care lipsesc un nr variabil de cuburi. Imaginile sunt parțial frontale pentru a evidenția mai clar adâncimea și a sugera nr. de cuburi existente în construcție dar care nu sunt vizibile

-        Utilizare: 9 ani Nestor, 13 ani Bontilă.

-        Se aplică separat dar și în cadrul unor baterii pt evaluarea dezvoltării psihice la copii, precum și în măsurarea unor aptitudini specifice de ordin profesional

-        Sarcina: determinarea nr total de cuburi existente în fiecare construcție (inclusiv cele ce nu sunt direct perceptibile)

-        Timp: 8 minute

-        Scor: se acordă câte 1 punct pt fiecare item rezolvat corect. Maxim de puncte: 15. Totalul punctelor se raportează la etalon.

-        Etalon: realizat de Bontilă, grupat pt toate vârstele de la 13 ani în sus

Variante: o variantă elaborată de Peteanu în 1975, care conține 20 de figuri, din care primul rând de 4 figuri este folosit ca exemplu.

# data[].attributes.body
CAPACITATEA DECIZIONALĂ

-        Test ce cuprinde 14 sarcini de lucru

-        Timp: 7 minute

-        Sarcina: subiectul trebuie să aleagă o singură variantă de răspuns, care i se pare cea mai adecvată pt fiecare situație

-        Testul evaluează raționalitatea decizională a unei persoane sau sensibilitatea acesteia la biasările și euristicile decizionale. O raționalitate bună înseamnă o sensibilitate scăzută la biasările și euristicile decizionale

-        Etalonarea: etalon construit pe 5 scale normalizate:

Clasa 5: nivel f bun al raționalității decidentului

Clasa 4: nivel bun al raționalității decidentului

Clasa 3: nivel mediu al raționalității decidentului

Clasa 2: nivel slab al raționalității decidentului

Clasa 1: nivel f slab al raționalității decidentului

Un nivel ridicat: reflectă o bună capacitate de analiză rațională a situațiilor decizionale. Cei care obțin scoruri ridicate, analizează cu atenție informațiile disponibile și argumentele pentru alternativele decizionale între care trebuie să aleagă. Nu se pripesc în a face inferențe despre o situație sau o alternativă decât după ce o analizează cu atenție.

Un scor mic: indică faptul că subiectul este foarte sensibil la cele mai comune euristici și biasări decizionale. Aceste persoane sunt înclinate să omită informații relevante în situațiile în care trebuie să ia o decizie. Se bazează mai mult pe intuiție decât pe o analiză rațională a situației. Informațiile relevante sunt trecute cu vederea, având tendința să facă generalizări pornind de la un singur caz sau pornind de la informații insuficiente sau lacunare.

# data[].attributes.body
TESTUL DE TRANSFER ANALOGIC (BTPAC)

-        Transferul analogic vizează acele procese care ne oferă posibilitatea rezolvării de probleme noi pe baza similitudinii cu problemele deja rezolvate.

-        Transferul cuprinde 2 faze: de învățare și de aplicare. Învățarea înseamnă construirea unor structuri cognitive, iar aplicarea constă în reconstruirea acestor structuri.

-        Aplicarea în situații familiare reprezintă o simplă reproducere a cunoștințelor, iar valorificarea în condiții noi reprezintă transferul.

-        testul măsoară capacitatea unei persoane de a aplica în situații noi cunoștințele asimilate anterior.

-        Transferul se bazează pe similaritatea dintre o problemă rezolvată, stocată în memorie (problema sursă) și o problemă actuală (problema țintă).

-        În transfer, cea mai dificilă problemă constă în detectarea similarității între cele 2 situații, evenimente, domenii.

-        Se poate spune că cei care reușesc să transfere cunoștințele anterioare în situații noi, cu atât aceștia sunt mai inteligenți, au abilități cognitive mai dezvoltate.

-        Rezolvarea problemelor pe bază de transfer analogic presupune 4 faze:

1.     Reprezentarea mentală a sursei și a țintei

2.     Recunoașterea sursei, ca potențial analogă pentru țintă

3.     Punerea în corespondență (mapping) a componentelor sursei și țintei

4.     Extinderea corespondenței pentru rezolvarea problemei-țintă

-        Testul este construit pe baza sarcinilor experimentale ale lui Sternberg (1983), în evaluarea transferului de cunoștințe.

-        Presupune 2 sarcini, una pe conținuturi verbale și una pe conținuturi figurale.

-        Transferul Analogic pe Conținuturi Verbale cuprinde 22 itemi, care trebuie rezolvați în 5 minute.

-        Transferul Analogic pe Conținuturi Figurale cuprinde 18 itemi, care trebuie rezolvați în 3 minute.

-        Fiecare item este construit din 2 părți: o parte în care se specifică relația dintre 2 elemente și o a doua parte, în care se dă un  alt element și 4 posibile relații.

-        Sarcina subiectului este aceea de a aplica relația descoperită în prima parte a itemului pentru a selecționa alternativa corectă din a doua (se dau 3 cuvinte. Între primele 2 există o relație, pe baza căreia trebuie să găsim varianta care se potrivește cel mai bine din variantele de răspuns, cu cel de-al treilea cuvânt).

-        Se va proceda în același mod și pentru testul de transfer analogic figural, cuvintele fiind înlocuite de figuri. Timpul de lucru este de 3 minute.

-        Interpretarea rezultatelor: scorurile obținute se încadrează într-una din cele 5 clase.

Clasa 5: nivel f bun

Clasa 4: nivel bun:

Clasa 3: nivel mediu

Clasa 2: nivel slab

Clasa 1: nivel foarte slab

-        Un scor mare la teste indică faptul că subiectul are capacitatea de a găsi criterii relevante de clasificare și de a le aplica în situații noi, identificând similitudinile între situația actuală și situațiile anterioare. Adesea, mediul este în continuă schimbare, de aceea această capacitate este una extrem de importantă.